CELEX: 32012R0333
Language: fi
Date: 2012-04-19 00:00:00
Title: Komission täytäntöönpanoasetus (EU) N:o 333/2012, annettu 19 päivänä huhtikuuta 2012 , kaliumdiformiaattivalmisteen hyväksymisestä kaikkien eläinlajien rehun lisäaineena ja asetuksen (EY) N:o 492/2006 muuttamisesta  ETA:n kannalta merkityksellinen teksti

20.4.2012   
            
            
               FI
            
            
               Euroopan unionin virallinen lehti
            
            
               L 108/3
            
         KOMISSION TÄYTÄNTÖÖNPANOASETUS (EU) N:o 333/2012,
   annettu 19 päivänä huhtikuuta 2012,
   kaliumdiformiaattivalmisteen hyväksymisestä kaikkien eläinlajien rehun lisäaineena ja asetuksen (EY) N:o 492/2006 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.
            
         
               (2)
            
            
               Kaliumdiformiaatti, jonka CAS-numero on 20642-05-1, hyväksyttiin ilman aikarajoitusta direktiivin 70/524/ETY mukaisesti käytettäväksi kaikkien eläinlajien rehun lisäaineena komission asetuksella (EY) N:o 492/2006 (3). Kyseinen lisäaine kirjattiin sen jälkeen rehujen lisäaineita koskevaan yhteisön rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.
            
         
               (3)
            
            
               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koski kaliumdiformiaatin uudelleenarviointia kaikkien eläinlajien rehun lisäaineena ja jossa pyydettiin, että kyseinen lisäaine luokiteltaisiin lisäaineluokkaan ”teknologiset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 13 päivänä joulukuuta 2011 antamassaan lausunnossa (4), että kaliumdiformiaatilla ei ehdotetuissa käyttöolosuhteissa ole haitallista vaikutusta eläinten tai ihmisten terveyteen tai ympäristöön ja että lisäaine on tehokas raa’an kalan ja kalan sivutuotteiden varastointiajan pidentämisessä. Se totesi, että käyttäjille ei synny turvallisuusongelmia, kunhan asianmukaiset suojatoimenpiteet toteutetaan. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               Kaliumdiformiaatin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä esitetyn mukaisesti olisi hyväksyttävä.
            
         
               (6)
            
            
               Koska tällä asetuksella myönnetään uusi hyväksyntä, asetuksen (EY) N:o 492/2006 3 artikla ja liite III olisi poistettava.
            
         
               (7)
            
            
               Koska rehun lisäaineen hyväksynnän edellytysten muuttaminen ei liity turvallisuuteen, on aiheellista sallia siirtymäaika, jotta tätä asetuksella (EY) N:o 492/2006 hyväksyttyä valmistetta sisältävien esiseosten ja rehuseosten olemassa olevat varastot voidaan käyttää loppuun.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”teknologiset lisäaineet” ja funktionaaliseen ryhmään ”säilöntäaineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Poistetaan asetuksen (EY) N:o 492/2006 3 artikla ja liite III.
   3 artikla
   Sallitaan ennen tämän asetuksen voimaantuloa direktiivin 70/524/ETY mukaisesti merkittyjen, asetuksella (EY) N:o 492/2006 hyväksyttyä kaliumdiformiaattia sisältävien esiseosten ja rehuseosten saattaminen markkinoille ja käyttö olemassa olevien varastojen loppumiseen saakka.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä huhtikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  EYVL L 270, 14.12.1970, s. 1.
   
      (3)  EUVL L 89, 28.3.2006, s. 6.
   
      (4)  EFSA Journal 2012; 10(1):2530.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg tehoainetta / kg täysrehua, kosteuspitoisuus 12 %
               
            
                  
                     Luokka: teknologiset lisäaineet. Funktionaalinen ryhmä: säilöntäaineet
                  
               
            
                  1a237a
               
               
                  —
               
               
                  Kaliumdiformiaatti
               
               
                  
                               
                           
                           
                              
                                 Lisäaineen koostumus
                              
                              
                                           
                                       
                                       
                                          Kaliumdiformiaatti: 50 ± 5 %,
                                       
                                    
                                           
                                       
                                       
                                          Vesi: 50 ± 5 %.
                                       
                                    
                        
                               
                           
                           
                              
                                 Tehoaineen kuvaus
                              
                              Kaliumdiformiaatti
                              CAS-nro 20642-05-1
                              C2H3O4K
                              Valmistettu kemiallisen synteesin avulla
                           
                        
                               
                           
                           
                              
                                 Analyysimenetelmä
                                  (1)
                              
                              
                                           
                                       
                                       
                                          Kaliumin määritteleminen rehun lisäaineesta:
                                          EN ISO 6869: atomiabsorptiospektrometria (AAS) tai EN 15510: induktiokytkettyyn plasmaan perustuva atomiemissiospektrometria (ICP-AES)
                                       
                                    
                                           
                                       
                                       
                                          Formiaatin kokonaispitoisuuden määrittäminen rehun lisäaineesta: EN 15909: käänteisfaasinestekromatografia HPLC-UV
                                          Formiaatin kokonaispitoisuuden määrittäminen esiseoksista ja rehusta:
                                          Korkean erotuskyvyn ioniekskluusiokromatografia UV-detektorin tai refraktometrin taitekerroindetektorin kanssa (HPLC-UV/RI) taikka ionikromatografia johtokykydetektorin kanssa (IC/ECD)
                                       
                                    
                        
               
                  Kaikki eläinlajit
               
               
                  —
               
               
                  —
               
               
                  —
               
               
                  
                              1.
                           
                           
                              Sallittu ainoastaan rehuksi tarkoitetuissa raa’assa kalassa ja kalan sivutuotteissa, jotka sisältävät kaliumdiformiaattia tehoaineenaan enintään 9 000 mg raakakalakiloa kohden.
                           
                        
                              2.
                           
                           
                              Sikojen rehussa käytettäessä kaliumformiaatin eri lähteiden seoksen enimmäismäärä saa olla enintään 18 000 mg/kg täysrehua vieroitettujen porsaiden osalta ja 12 000 mg/kg täysrehua emakoiden ja lihasikojen osalta.
                           
                        
                              3.
                           
                           
                              Käyttöohjeessa on oltava seuraavat merkinnät:
                              ”Samanaikaista käyttöä sallittuina enimmäisannoksina muiden orgaanisten happojen kanssa ei suositella.”
                           
                        
                              4.
                           
                           
                              
                                 ”Turvallisuussyistä käsittelyn aikana on käytettävä hengityssuojaa sekä suojalaseja ja -käsineitä.”
                              
                           
                        
               
                  11. toukokuuta 2022
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx